open-index/open-wikipedia-markdown huggingface dataset:
2755 Αβικέννας

μικρογραφία|3D μοντέλο του αστεροειδούς 2755 Αβικέννας
Ο **Αβικέννας (Avicenna)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1973 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Αβικέννα.

## Φυσικά χαρακτηριστικά
Τα φυσικά χαρακτηριστικά του Αβικέννα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αβικεννας
Νίκος Σκιαθίτης

Ο **Νίκος Σκιαθίτης** είναι Έλληνας ολυμπιονίκης της κωπηλασίας, στο διπλό σκιφ ελαφρών βαρών. 

## Βιογραφικό
Ο Νίκος Σκιαθίτης γεννήθηκε στις 11 Σεπτεμβρίου 1981 στο Βόλο και κατάγεται από το Λουτράκι Σκοπέλου , όπου υπάρχει μαρμάρινη επιγραφή με το όνομά του. Έχει ύψος 1.83μ.  και είναι απόφοιτος των ΤΕΕ.

## Καριέρα
Το 1999 άρχισε να κάνει τα πρώτα του βήματα στο άθλημα της κωπηλασίας και στην ομάδα του Βόλου, ΟΕΑΝΑΒ. Από το 2001 δένει σαν ομάδα με τον Βασίλη Πολύμερο. Μαζί αποτέλεσαν το καλύτερο δίδυμο στο άθλημα της κωπηλασίας. Πολλές διακρίσεις για το άθλημα και όχι μόνο. Το 2004 οι δυο τους γράφουν ιστορία κατακτώντας για την Ελλάδα για πρώτη φορά το χάλκινο μετάλλιο, μετά από μια εξαιρετική κούρσα, μπροστά στο ελληνικό κοινό, στους Ολυμπιακούς Αγώνες της Αθήνας.

## Διακρίσεις
Σίγουρα η πιο σημαντική διάκριση και για τον ίδιο τον Νίκο όσο και για την ελληνική κωπηλασία ήταν η παρουσία τους με τον Βασίλη Πολύμερο και η τρίτη θέση στην Ολυμπιάδα της Αθήνας. Νωρίτερα το 2001, στη Λουκέρνη, ο Νίκος στο τετραπλό σκιφ ελαφρών βαρών με τους Παναγιώτη Μηλιώτη, Βασίλη Πολύμερο, Γιάννη Κουρκουρίκη κατακτά τη δεύτερη θέση στο Παγκόσμιο. Το 2006 αποφασίζει να αποχωρήσει από την Εθνική Ομάδα ενώ το 2007 επιστρέφει αυτή τη φορά από άλλο πόστο στα εθνικά κλιμάκια. 

Παρακάτω εμφανίζονται οι πιο σημαντικές επιτυχίες, χρονολογικά, του Νίκου Σκιαθίτη, στο άθλημα της κωπηλασίας.

## Παραπομπές


Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές της κωπηλασίας
Κατηγορία:Αθλητές στους Μεσογειακούς Αγώνες 2005
Χρύσα Μπισκιτζή

Η **Χρύσα Μπισκιτζή** είναι Ελληνίδα πρώην πρωταθλήτρια της κωπηλασίας, στο διπλό σκιφ ελαφρών βαρών.

## Βιογραφικό
Η Χρύσα Μπισκιτζή γεννήθηκε στις 18 Νοεμβρίου 1974. Κατάγεται από το Θεραπειό του Έβρου αλλά κατοικεί στην Αθήνα. Η Χρύσα Μπισκιτζή είναι Ανθυποπλοίαρχος στο Λιμενικό Σώμα. 

## Προσωπική ζωή
Η Χρύσα Μπισκιτζή είναι παντρεμένη με τον δις Ολυμπιονίκη Βασίλη Πολύμερο και έχουν αποκτήσει 2 παιδιά.

## Καριέρα
Άρχισε να ασχολείται με την κωπηλασία από το 1990 από το σύλλογο ΕΝΟΑ. Τέσσερα χρόνια αργότερα, το 1994, αγωνίστηκε για πρώτη φορά στην Εθνική ομάδα. Από το 2006 ανήκει στο δυναμικό του Ολυμπιακού. Το 2009 σταματάει την κωπηλασία για χάρη της μητρότητας. . Έχει πάρει μέρος δύο φορές σε Ολυμπιαδα με παρτενέρ την Αλεξάνδρα Τσιάβου

## Διακρίσεις
Οι πιο σημαντικές διακρίσεις έρχονται τo 2008 όταν η Χρύσα Μπισκιτζή συμμετέχει στους Ολυμπιακούς Αγώνες στο Πεκίνο το 2008 όπου κατακτά με παρτενέρ τη Αλεξάνδρα Τσιάβου την διόλου ευκαταφρόνητη 6η θέση. Την ίδια χρονιά, πριν την Ολυμπιάδα του Πεκίνου η Χρύσα με την Αλεξάνδρα κατακτούν τη δεύτερη θέση στο Παγκόσμιο Κύπελλο στο Μόναχο και την πρώτη θέση στο Ευρωπαϊκό Πρωτάθλημα που διεξάγεται στο Μαραθώνα. 

Παρακάτω εμφανίζονται όλες οι σημαντικές επιτυχίες, χρονολογικά, της Χρύσας Μπισκιτζή στο άθλημα της κωπηλασίας.

^Το 1998 η Χρύσα Μπισκιτζή κατέκτησε τη 3η θέση στο τετραπλό σκίφ ελ. βαρών γυναικών μαζί με τις Ειρήνη Ζώρα, Ευαγγελία Κοκκίνου , Αγγελική Γκρέμου 

^^Το 2005 στους Μεσογειακούς Αγώνες στην Αλμερία η Χρύσα Μπισκιτζή κατέκτησε την 2η θέση στο μονό σκιφ ελαφρών βαρών.

## Βραβεύσεις
Το 2009 η Χρύσα Μπισκιτζή με την Αλεξάνδρα Τσιάβου βραβεύονται από τον Σύλλογο Ελλήνων Ολυμπιονικών για την 6η θέση που κατέλαβαν στην Ολυμπιάδα του Πεκίνο.

## Παραπομπές


Κατηγορία:Έλληνες αθλητές της κωπηλασίας
Κατηγορία:Κωπηλάτες ΟΣΦΠ
The Zephyr Song

Το **The Zephyr Song** είναι το δεύτερο single από το όγδοο άλμπουμ των Red Hot Chili Peppers, By the Way που κυκλοφόρησε το 2002. Το single κυκλοφόρησε σε δύο μέρη, με διαφορετικά b-sides κάθε φορά. Έτσι το The Zephyr Song είναι το single με τα περισσότερα b-sides , που είναι συνολικά 4. Έφτασε στο #6 των Modern Rock Charts και έτσι δεν συνέχισε το σερί που είχε δημιουργήσει η μπάντα με 3  #1 single στη σειρά.
Το βίντεο κλιπ σκηνοθετήθηκε από τους στενούς συνεργάτες της μπάντας Jonathan Dayton και Valerie Faris

## Τραγούδια

**CD single 1**

1.	"The Zephyr Song"  	3:52

2.	"Body of Water" (Previously Unreleased)	4:41

3.	"Someone" (Previously Unreleased)	3:24

**CD single 2**

1.	"The Zephyr Song"  	3:52

2.	"Out of Range" (Previously Unreleased)	3:58

3.	"Rivers of Avalon" (Previously Unreleased)	3:39

**CD single 3**	

1.	"The Zephyr Song"  	3:52

2.	"Out of Range" (Previously Unreleased)	3:58

**7" vinyl**	

1.	"The Zephyr Song"  	3:52

2.	"Out of Range" (Previously Unreleased)	3:58

Κατηγορία:Τραγούδια των Red Hot Chili Peppers
Κατηγορία:Τραγούδια του 2002
Κατηγορία:Singles του 2002
Κατηγορία:Singles της Warner Bros. Records
Δημοσθένης Ταμπάκος

Ο **Δημοσθένης Ταμπάκος** είναι Έλληνας αθλητής της γυμναστικής, στο άθλημα των κρίκων.

## Βιογραφικό
Ο ολυμπιονίκης και παγκόσμιος πρωταθλητής στους κρίκους, Δημοσθένης Ταμπάκος γεννήθηκε στις 12 Noεμβρίου του 1976 στη Θεσσαλονίκη, κατάγεται όμως από τη Δρακότρυπα Καρδίτσας. Είναι απόφοιτος ΤΕΦΑΑ και έχει ύψος 1,63μ.

Είναι αξιωματικός της Πολεμικής Αεροπορίας.

## Προσωπική ζωή
Ο Δημοσθένης Ταμπάκος είναι παντρεμένος με την Αναστασία Δόντη και κατοικούν στην Αθήνα.

## Καριέρα
Η ενασχόληση του με την γυμναστική ξεκίνησε στα 9 του χρόνια. Το 1983 ξεκινάει από τον Σπάρτακο Θεσσαλονίκης και στις αρχές της δεκαετίας του '90 πρωτοεμφανίζεται σε αγώνες και από τότε χρόνο με τον χρόνο άρχισε να ανεβαίνει και ένα σκαλί ψηλότερα προς την παγκόσμια αναγνώριση. Έχει αγωνιστεί στον πλάγιο ίππο, στο σύνθετο ατομικό και στο μονόζυγο, καταλήγοντας στο αγώνισμα των κρίκων.

## Διακρίσεις
Στην πρώτη του εμφάνιση σε Ολυμπιάδα και δη σε αυτήν του Σίδνεϊ το 2000, ο Δημοσθένης Ταμπάκος μετά από έναν εξαιρετικό αγώνα κατέκτησε το πρώτο του ολυμπιακό αργυρό μετάλλιο. Το 2003 φτάνει στην κορυφή του κόσμου κατακτώντας την πρώτη θέση στο Παγκόσμιο Πρωτάθλημα ενώ τις χρονιές 2000 και 2004 πρώτος και στο Ευρωπαϊκό. Η πιο σημαντική διάκριση για τον ίδιο ήταν το μετάλλιο στην Ολυμπιάδα της Αθήνας, όπου πήρε το χρυσό μετάλλιο. Έχει κατακτήσει συνολικά 13 Πανελλήνια Πρωταθλήματα σε όλες τις κατηγορίες.

Αναλυτικά, με χρονολογική σειρά οι επιτυχίες του Δημοσθένη Ταμπάκου σε μεγάλες διοργανώσεις, στους κρίκους:

## Βραβεύσεις
* 2007 – Βραβείο «Μέγας Αλέξανδρος» από τον δήμο Θεσσαλονίκης
* 2010 – Τιμητική βράβευση από τον δήμο Σταυρούπολης 
* 2012 – Τιμητική βράβευση από τον δήμο Αγίας Βαρβάρας 

## Παραπομπές


## Εξωτερικοί σύνδεσμοι
* 

Κατηγορία:Έλληνες αθλητές της ενόργανης γυμναστικής
Κατηγορία:Έλληνες χρυσοί Ολυμπιονίκες
Κατηγορία:Έλληνες αργυροί Ολυμπιονίκες
Κατηγορία:Αθλητές στους Μεσογειακούς Αγώνες 1997
Αρτιόμ Κιουρεγκιάν

Ο **Άρτιομ Κιουρεγκιάν** (9 Σεπτεμβρίου 1976, Γκιουμρί) είναι Αρμένιος–Έλληνας πρώην αθλητής της πάλης.

## Βιογραφικό
Ο Άρτιομ Κιουρεγκιάν γεννήθηκε στις 9 Σεπτεμβρίου 1976 στο Λενικανάν της Αρμενίας. Αποφάσισε όμως να εγκατασταθεί στην Ελλάδα, λόγω καταγωγής της μητέρας του και να πάρει την ελληνική υπηκοότητα. Το 1982, ο Άρτιομ Κιουρεγκιάν κάνει τα πρώτα του βήματα στο άθλημα της πάλης μέσα από τον σύλλογο Ποντίων Αγίας Βαρβάρας. Η μεγαλύτερη επιτυχία του ήρθε το 2004 αφού κατέκτησε τη δεύτερη θέση στο Πανευρωπαϊκό Πρωτάθλημα Ελληνορωμαϊκής πάλης, στη Σουηδία. Λίγο μετά στην Ολυμπιάδα της Αθήνας, αν και τραυματίστηκε στον ημιτελικό, αγωνίστηκε, κέρδισε τέσσερις αντιπάλους και κατέκτησε το χάλκινο μετάλλιο στην κατηγορία 55 κιλών, μετάλλιο που το είχε υποσχεθεί στην Ελληνίδα μητέρα του και στην κόρη του.

## Προσωπική Ζωή
Ο Άρτιομ Κιουρεγκιάν είναι παντρεμένος και έχει μια κόρη, τη Λουντμίλα.

## Διακρίσεις
Παρακάτω εμφανίζονται χρονολογικά οι πιο σημαντικές επιτυχίες του Κιουρεγκιάν.

## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες της Αρμενίας
Κατηγορία:Πολιτογραφημένοι πολίτες της Ελλάδας
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Αθλητές στους Θερινούς Ολυμπιακούς Αγώνες 2004
Κατηγορία:Έλληνες χάλκινοι Ολυμπιονίκες
Κατηγορία:Ολυμπιονίκες της πάλης
Ζαπορίζια

Η **Ζαπορίζια** ή **Ζαπορόζιε** (Ουκρaνικά: Запорі́жжя, Ρωσικά: Запоро́жье) είναι πόλη της νοτιοανατολικής Ουκρανίας, χτισμένη στις όχθες του ποταμού Δνείπερου. Είναι το διοικητικό και οικονομικό κέντρο της ομώνυμης περιφέρειας και είναι η έκτη μεγαλύτερη σε πληθυσμό πόλη της Ουκρανίας με 550.000 κατοίκους σύμφωνα με επίσημες εκτιμήσεις του 2024.

## Ιστορία
Αρχαιολογικά ευρήματα που βρέθηκαν στην περιοχή δείχνουν ότι Σκύθες νομάδες ζούσαν εκεί πριν από 2 έως 3 χιλιάδες χρόνια. Οι Σκύθες αντικατασταθούν σταδιακά από Χαζάρους, Πετσενέγους, Κουμάνους, Τάταρους και τέλος από ανατολικούς Σλάβους. Η εμπορική οδός μεταξύ των Βαράγγων και των Ελλήνων περνούσε από το νησί *Χορτύτσια* που χωρίζει τον Δνείπερο σε δύο κλάδους στο σημείο που βρίσκεται σήμερα η Ζαπορίζια.

Το *1552* ανεγέρθησαν οι πρώτες οχυρώσεις του νησιού. Αυτές οι οχυρώσεις ήταν προπύργιο των Κοζάκων που ζούσαν νότια του ορμητικού Δνείπερου στα σύνορα της Πολωνο-Λιθουανικής Κοινοπολιτείας και του Μεγάλου Δουκάτου της Μόσχας.

Η πόλη ξεκίνησε ως ένα μικρό φρούριο, χτισμένο στη στέπα το *1775* κατά τη διάρκεια της βασιλείας της Μεγάλης Αικατερίνης, προκειμένου να προστατεύσει τα νότια εδάφη της Ρωσικής Αυτοκρατορίας από τουρκικές απειλές. Το **Αλεξαντρόφσκ**, όπως ονομάστηκε, ιδρύθηκε το *1770*· ήταν μόνο ένας κρίκος στην λεγόμενη «Γραμμή Οχυρώσεων Δνείπερου». Το φρούριο χτίστηκε στην αριστερή όχθη του ποταμού Δνείπερου απέναντι από το νησί *Χορτύτσια*. Το *1921* η πόλη μετονομάστηκε Ζαπορόζιε που μεταφράζεται ως «πέρα από τα ορμητικά νερά».

Η πρώτη γέφυρα στον Δνείπερο χτίστηκε μεταξύ *1900-1904* και το μήκος της έφτανε τα 336 μέτρα, οδηγώντας στην βιομηχανική ανάπτυξη της πόλης πριν από την Οκτωβριανή Επανάσταση.

## Δείτε επίσης

* Πυρηνικός σταθμός Ζαπορίζια
* Κρίση στον πυρηνικό σταθμό της Ζαπορίζια

## Παραπομπές


Κατηγορία:Πόλεις της Ουκρανίας
Αμυλόζη

thumb|400px|right|Δομή της αμυλόζης.
Η **αμυλόζη** είναι ένας από τους δύο πολυσακχαρίτες που αποτελούν το θρεπτικό απόθεμα των φυτών, το άμυλο. Η αμυλόζη αντιστοιχεί περίπου στο 20-30% του αμύλου, ενώ το υπόλοιπο αντιστοιχεί στην αμυλοπηκτίνη.

Από χημικής άποψης είναι ένα γραμμικό πολυμερές εκατοντάδων έως και χιλιάδων μονάδων γλυκόζης, ενωμένων μεταξύ τους με γλυκοζιτικούς δεσμούς τύπου α(1→4). Σε καθαρή κατάσταση η αλυσίδα της αμυλόζης έχει άτακτη δομή, ενώ στο άμυλο απαντάται με την μορφή έλικας, συνήθως με έξι έως οκτώ μονάδες γλυκόζης σε κάθε σπείρα. Η ελικοειδής δομή σταθεροποιείται με τον σχηματισμό δεσμών υδρογόνου.

Σε αντίθεση με την αμυλοπηκτίνη, η αμυλόζη είναι πρακτικά αδιάλυτη στο νερό. Αυτό έχει ως συνέπεια η περιεκτικότητα του αμύλου σε αμυλόζη να καθορίζει την ολική διαλυτότα του αμύλου στο νερό, και κατ' επέκταση την ευκολία με την οποία το άμυλο ζελατινοποιείται.

Στον άνθρωπο και στα άλλα θηλαστικά η αμυλόζη και η αμυλοπηκτίνη διασπώνται σε δύο στάδια της πέψης από το ένζυμο α-αμυλάση, το οποίο εκκρίνεται από τους σιελογόνους αδένες (οπότε αποκαλείται συνήθως «πτυελίνη» ή «πτυαλίνη») και από το πάγκρεας. Η αμυλάση διασπά υδρολυτικά τους εσωτερικούς δεσμούς α(1→4) δίνοντας μαλτόζη, μαλτοτριόζη και α-δεξτρίνη. Στα φυτά το αντίστοιχο ένζυμο είναι η β-αμυλάση, η οποία διαφέρει στο ότι διασπά την αμυλόζη και την αμυλοπηκτίνη αποκλειστικά σε μαλτόζη με διαδοχικό αποχωρισμό δισακχαριτικών μονάδων μόνο από τα άκρα της αλυσίδας και όχι από τυχαία σημεία στο εσωτερικό της.

## Πηγές
* J. M. Berg, L. Stryer, J. L. Tymoczko, *Βιοχημεία*, Πανεπιστημιακές Εκδόσεις Κρήτης, 2005.

## Δείτε επίσης
*Αμυλοπηκτίνη 
*Άμυλο
*Γλυκογόνο

Κατηγορία:Πολυσακχαρίτες
Αμυλοπηκτίνη

thumb|300px|right|Δομή της αμυλοπηκτίνης.

Η **αμυλοπηκτίνη** είναι ένας διακλαδισμένος πολυσακχαρίτης που συνιστά το κύριο συστατικό (κατά περίπου 70%) του αμύλου, ενώ το υπόλοιπο το αποτελεί ο γραμμικός πολυσακχαρίτης αμυλόζη. Η αμυλοπηκτίνη είναι ένα πολυμερές χιλιάδων μορίων γλυκόζης, ενωμένων μεταξύ τους με γλυκοζιτικούς δεσμούς τύπου α(1→4) και α(1→6). Οι περισσότερες μονάδες γλυκόζης είναι ενωμένες μεταξύ τους με δεσμούς α(1→4), ενώ οι διακλαδώσεις σχηματίζονται από τους δεσμούς α(1→6), που υπάρχουν σε διαστήματα περίπου 30 δακτυλίων γλυκόζης. Η αμυλοπηκτίνη μοιάζει πολύ με το γλυκογόνο, τον αποταμιευτικό υδατάνθρακα των ζώων, ο οποίος όμως εμφανίζει πολύ πιο έντονη διακλάδωση (κάθε 10 δακτυλίους γλυκόζης). 

Οι διακλαδώσεις, σε αντίθεση με την ευθεία αλυσίδα της αμυλόζης, καθιστούν την αμυλοπηκτίνη διαλυτή στο νερό. Όπως και η αμυλόζη, η αμυλοπηκτίνη διασπάται κατά την πέψη από το ένζυμο α-αμυλάση.

## Πηγές
* J. M. Berg, L. Stryer, J. L. Tymoczko, *Βιοχημεία*, Πανεπιστημιακές Εκδόσεις Κρήτης, 2005.

## Δείτε επίσης
*Αμυλόζη 
*Άμυλο
*Γλυκογόνο

Κατηγορία:Πολυσακχαρίτες
Κατηγορία:Χειρομορφία (χημεία)
Ευρωπαϊκή Οδός 853

thumb|200px|Το σήμα της Ευρωπαϊκής Οδού 583
Η **Ευρωπαϊκή Οδός 853** **(Ε853)** είναι μια ευρωπαϊκή οδός Β' Κλάσης του Διεθνούς Δικτύου Εθνικών Οδών. Ξεκινά από τα Ιωάννινα και καταλήγει στο συνοριακό σταθμό της Κακαβιάς στα ελληνοαλβανικά σύνορα.

## Διαδρομή
* Ελλάδα
** Ευρωπαική Οδός 90, Ευρωπαϊκή Οδός 92, Eυρωπαϊκή Οδός 951: Ιωάννινα
** Ελληνοαλβανικά σύνορα (Αργυρόκαστρο - Τεπελένι - Φιέρ - Δυρράχιο)

853
853
2757 Κρίσερ

Ο **Κρίσερ (Crisser)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1977 από τον αστρονόμο Σέρχιο Μπάρος, που παρατηρούσε από τη Θέρο Ελ Ρόμπλε της Χιλής, και πήρε το όνομά του από τον συνδυασμό των πρώτων συλλαβών των βαφτιστικών ονομάτων του ίδιου και της συζύγου του Κριστίνα.

Αξιοσημείωτη είναι η μικρή κλίση της τροχιάς του Κρίσερ ως προς την εκλειπτική, μόλις 40΄51΄΄.

## Φυσικά χαρακτηριστικά
Η μέση διάμετρος του Κρίσερ εκτιμάται σε 19,36 χιλιόμετρα.Ο φασματικός τύπος του είναι άγνωστος, ενώ το γεωμετρικό άλβεδό του είναι 0,142 ± 0,017. Ο Κρίσερ περιστρέφεται γύρω από τον εαυτό του μία φορά κάθε 6 ως 10 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κρισερ
2758 Κορδηλία

Η **Κορδηλία (Cordelia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από το όνομα της καλής κόρης του βασιλιά Λήρ στην ομώνυμη τραγωδία του Σαίξπηρ, όπως και ο δορυφόρος Κορδήλια του πλανήτη Ουρανού.

## Φυσικά χαρακτηριστικά
Τα φυσικά χαρακτηριστικά της Κορδηλίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κορδηλια
2759 Ιδομενεύς

μικρογραφία|Η τροχιά του αστεροειδούς 2759 Ιδομενεύς
Ο **Ιδομενεύς (Idomeneus)** είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,861. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τον μυθικό βασιλιά της Κρήτης Ιδομενέα.

## Φυσικά χαρακτηριστικά
Η μέση διάμετρος του Ιδομενέως εκτιμάται σε 61,0 ± 5,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,057 ± 0,011. Ο Ιδομενεύς περιστρέφεται γύρω από τον εαυτό του μία φορά κάθε 23 ως 42 ώρες περίπου.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιδομενευς
Ευρωπαϊκή Οδός 951

thumb|250px|Το σήμα της οδού.
Η **Ευρωπαϊκή Οδός 951** **(Ε951)** είναι ένας ευρωπαϊκός οδικός άξονας Β' Κλάσης, ενταγμένος στο διευρωπαϊκό δίκτυο, που ανήκει σε όλο το μήκος του στην Ελλάδα.

Μέσω της Ιόνιας Οδού, η οδός ξεκινά από τον ανισόπεδο κόμβο Αμβρακίας της Ιόνιας οδού και καταλήγει στον κόμβο της τελευταίας με την Εγνατία οδό. Περνάει από την Αμφιλοχία, την Άρτα και τη Φιλιππιάδα.

## Διαδρομή
* Ελλάδα
** Ανισόπεδος Κόμβος 4α Εγνατίας Οδού
** Φιλιππιάδα
** Άρτα
** Αμφιλοχία
** Ανισόπεδος Κόμβος 10 Ιονίας οδού

## Παραπομπές


951
By the Way (τραγούδι)

To **By the Way** είναι το πρώτο single από το ομώνυμο άλμπουμ των Red Hot Chili Peppers, By the Way. Κυκλοφόρησε στις 10 Ιουνίου του 2002. Έφτασε το #1 των charts και δημιούργησε ένα σερί 3 συνεχόμενων #1 και ήταν τότε το έκτο #1 της μπάντας. Το τραγούδι είναι από τις μεγάλες επιτυχίες της μπάντας και έχει ερμηνευθεί live πάνω από 350 φορές. To βίντεο κλιπ σκηνοθετήθηκε από τους Jonathan Dayton και Valerie Faris. Το τραγούδι συμπεριλαμβάνεται σε αυτά που εξιστορούν την ιστορία της Dani (Californication - By the Way - Dani California). Οι Rene Amesz και Peter Gelderblom έχουν δημιουργήσει ένα ρεμίξ του τραγουδιού, με όνομα "Waiting 4". To ρεμίξ αυτό κυκλοφόρησε στις 26 Νοεμβρίου του 2007.

## Τραγούδια

**CD single / Australia CD1**

# "By the Way" (Album) – 3:35
# 
# "Time" (Previously Unreleased) – 3:47
# 
# "Teenager in Love" (Previously Unreleased) – 3:01
 
**CD version 2 / Australia CD2**

# "By the Way" (Album) – 3:35
# 
# "Search and Destroy" (Live) – 12:13
# 
# "What Is Soul?" (Live) – 3:58

**CD version 3**

# "By the Way" (Album)
# 
# "Time" (Previously Unreleased)
# 
# "Search and Destroy" (Live)

**CD version 4 / UK CD single**

# "By the Way" (Album) – 3:35
# 
# "Time" (Previously Unreleased) – 3:47
#  
# "Teenager in Love" (Previously Unreleased) – 3:01
#  
# "Search and Destroy" (Live) – 12:13
 
**7" single / Canada CD single**

# "By the Way" (Album)
# 
# "Time" (Previously Unreleased)

**DVD single**

# "By the Way" (Music Video) – 3:36 - σκηνοθετημένο από τους Jonathan Dayton και Valerie Faris
# 
# "Obsessive, Compulsive, Psychologically, Misarranged Cabdriver/Fan (aka the making of "By the Way")" – 13:45 - σκηνοθετημένο από τους Byron Shaw και Bart Lipton
# 
# "By the Way" (Performance Version) – 3:36

Κατηγορία:Τραγούδια των Red Hot Chili Peppers
Κατηγορία:Τραγούδια του 2002
Κατηγορία:Singles του 2002
Φραγκιός Τσαντηράκης

Ο **Φραγκιός Τσαντηράκης** ή **Παπαδάκης** (Παπαδιανά Κάτω Χωριού, 1800 - 8 Νοεμβρίου 1877) ήταν οπλαρχηγός της Κρήτης ο οποίος έδρασε κατά τη διάρκεια του 19ου αιώνα.

## Βιογραφία
Από νεαρή ηλικία συμμετείχε στην Επανάσταση του 1821, με ορμητήριο τη Μονή Φανερωμένης. 

Κατάφερε να προστατέψει πολλούς Χριστιανούς της περιοχής από τις βιαιοπραγίες των γενιτσάρων. Επίσης, πήρε μέρος σε όλες τις επαναστατικές ενέργειες στην επαρχία της Ιεράπετρας αλλά και ευρύτερα, κερδίζοντας έτσι την εκτίμηση των Χριστιανών της περιοχής. 

Το 1828 εξελέγη αρχηγός της επαρχίας Ιεράπετρας και δύο χρόνια αργότερα τιμήθηκε για τη γενναιότητά του με παράσημο από τον Κυβερνήτη Ιωάννη Καποδίστρια.

Το 1861 στις 4 Ιουνίου αφιέρωσε στη Μονή Παναγίας Φανερωμένης "τεσσάρων μουζουριώ χωράφι έρημα", σύμφωνα με τον κώδικα της Μονής. 

Απεβίωσε στο συνοικισμό Παπαδιανά του Κάτω Χωριού, σε ηλικία 77 ετών.

## Παραπομπές


## Πηγές
* Γιάννης Γ. Χρηστάκης, *Η Ιεράπετρα και η περιοχή της*, Ηράκλειο 1994.

Κατηγορία:Κρητικοί οπλαρχηγοί
Κωνσταντίνος Δεσποτόπουλος (βουλευτής Χίου)

:*Για τον ακαδημαϊκό καθηγητή, δείτε*: Κωνσταντίνος Δεσποτόπουλος

Ο **Κωνσταντίνος Γ. Δεσποτόπουλος** (1901 - 8 Απριλίου 1992) (*Κώστας Δεσποτόπουλος του Γεωργίου*) ήταν Έλληνας δικηγόρος και πολιτικός από τη Χίο, αντιστασιακός, στέλεχος της Πολιτικής Επιτροπής Εθνικής Απελευθέρωσης (ΠΕΕΑ) και σύμβουλος του γενικού γραμματέα του ΚΚΕ κατά τη διάρκεια της γερμανικής κατοχής. Επίσης διετέλεσε βουλευτής του νησιού με την ΕΔΑ. Ήταν πρώτος εξάδελφος του ακαδημαϊκού Κωνσταντίνου Ι. Δεσποτόπουλου. 

## Βιογραφικό σημείωμα
Μετά τη Μικρασιατική Καταστροφή, συνεργάστηκε πολιτικά με τον Γεώργιο Παπανδρέου. Τη δεκαετία του 1930, τον Δεσποτόπουλο απασχόλησε το ζήτημα των γεωργικών συνεταιρισμών και του κορπορατισμού, στο πλαίσιο της σχέσης του σοσιαλισμού με το αγροτικό κίνημα. Κατά την περίοδο της Κατοχής υπήρξε νομικός και πολιτικός σύμβουλος του Γενικού Στρατηγείου του ΕΛΑΣ, ως αντικαταστάτης του Γιώργη Σιάντου, και εθνοσύμβουλος —εκπροσωπώντας την Αττικοβοιωτία— της ΠΕΕΑ, της κυβέρνησης της Ελεύθερης Ελλάδας. Ορίστηκε, επίσης, μέλος της λεγόμενης «Αντιπροσωπείας» της ΠΕΕΑ (Μάιος 1944), ένα είδος διοικητικής επιτροπής του Εθνικού Συμβουλίου της ΠΕΕΑ. Υπήρξε, επίσης, μέλος της Κοινού Γενικού Στρατηγείου Ανταρτών. Έλαβε μέρος στην αντιπροσωπεία του ΕΑΜ-ΕΛΑΣ στο Κάιρο (Aύγουστος 1943), όπου στις συζητήσεις με τους Βρετανούς τέθηκε, μεταξύ άλλων, και το πολιτειακό ζήτημα της Ελλάδας την επαύριον του πολέμου, και στην αντιπροσωπεία που μετέβη στην Καζέρτα (1944).

Μετά τον πόλεμο, ο Δεσποτόπουλος υπέγραψε *[[δήλωση μετανοίας]]*. Πολιτεύτηκε με την ΕΔΑ και εξελέγη μέλος του ελληνικού κοινοβουλίου στις εκλογές του 1958. Υπήρξε, συνολικά, τέσσερεις φορές υποψήφιος βουλευτής του κόμματος: 1951, 1958, 1961 και 1963. Το 1956 είχε εκλεγεί μέλος του Γενικού Συμβουλίου της ΕΔΑ και το 1962 αναπληρωματικό μέλος της Διοικούσας Επιτροπής της.

Πέθανε πλήρης ημερών το 1992.

## Παραπομπές


## Πηγές
*

*

*

*  

*

*

## Πρόσθετη βιβλιογραφία
*

*

*

## Σημειώσεις

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Χίου
Πολύδωρος

**Πολύδωρος** μπορεί να αναφέρεται:

* Πολύδωρος (γιος του Κάδμου)
* Πολύδωρος Πριάμου, γιος του Πριάμου βασιλιά της Τροίας
* Πολύδωρος του Πολυδώρου, γλύπτης του 1ου αιώνα π.Χ.
* Γιος του Ιππομέδοντα, εγγονός του Αριστόμαχου βασιλιά του Άργους
* Ο αστεροειδής 4708 Πολύδωρος (4708 Polydoros) της Τρωικής Ομάδας, ο οποίος ανακαλύφθηκε το 1988, πήρε το όνομά του από τον μυθικό πρίγκηπα της Τροίας.
* Πολύδωρος Αστυάναχτος, εγγονός.του Έκτορα
Καυκαλίδα Ηλείας

Το νησάκι της **Καυκαλίδας** βρίσκεται στο δυτικότερο σημείο της Πελοποννήσου στο Ιόνιο Πέλαγος, λίγο πιο έξω από την Κυλλήνη προς Ζάκυνθο, με φόντο το όρος Αίνος της Κεφαλονιάς. Η νησίδα υπάγεται διοικητικά στο Δήμο Ανδραβίδας - Κυλλήνης (πρώην Δήμος Κάστρου). Επάνω του βρίσκεται φάρος, ο οποίος  κατασκευάστηκε το 1906, με ύψος πύργου 15 μέτρα και εστιακό ύψος 19 μέτρα κατασκευασμένος από λιθοδομή και στοιχεία οπλισμένου σκυροδέματος και περιλαμβάνει τον πύργο του φάρου και την κατοικία του φαροφύλακα. 

Κατά την παράδοση το νησί συνδεόταν με την ξηρά με λωρίδα γης. Στο νησάκι υπάρχουν ρωμαϊκοί τάφοι και τα ερείπια παλαιοχριστιανικού ναΐσκου. Σήμερα πάει κανείς με βάρκα ή βράχο-βράχο (ύφαλοι). Αποτελεί αξιόλογο δείγμα κτιρίου με ιστορικό και τεχνικό ενδιαφέρον, σημαντικό για την ιστορία των επικοινωνιών και της ναυσιπλοΐας. Η βραχονησίδα "Καυκαλίδα" έχει ύψος από τη θάλασσα 5,5 μέτρα και ευρίσκεται σε απόσταση 3 δεκάτων του ναυτικού μιλίου από το βορειοδυτικό όριο της άκρας Γλαρέντζας προς το οποίο ενώνεται με αβαθή και βράχους στην επιφάνεια της θάλασσας. Επί της βραχονησίδας υπάρχουν ερείπια παλαιού ναού. 

## Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στον τότε κοινότητα Κυλλήνης. Σύμφωνα με το Σχέδιο Καλλικράτης μαζί με την Κυλλήνη αποτελούν την τοπική κοινότητα Κυλλήνης που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 δεν έχει  κατοίκους.

## Πηγές
* faroi.com: Ο πέτρινος παραδοσιακός φάρος στο νησάκι Καυκαλίδα
* Φάρος Καυκαλίδας Ηλείας 

## Παραπομπές


Κατηγορία:Δήμος Ανδραβίδας - Κυλλήνης
Κατηγορία:Ελληνικές βραχονησίδες
Κατηγορία:Δήμος Κάστρου-Κυλλήνης
Πολύδωρος Πριάμου

Στην ελληνική μυθολογία ο **Πολύδωρος** ήταν ένας από τους γιους του βασιλιά της Τροίας Πριάμου και της Εκάβης.

Προς το τέλος του Τρωικού Πολέμου, ο Πρίαμος έστειλε το παιδί να το φυλάει ο φίλος του και βασιλιάς της Θράκης Πολυμήστορας. Αυτός, όμως, σκότωσε το παιδί και καταχράστηκε τον χρυσό που είχε στείλει ο Πρίαμος για τον Πολύδωρο. Το πτώμα του Πολύδωρου, που ο δολοφόνος πέταξε στη θάλασσα, κατέληξε στην Τροία, όπου εντοπίστηκε από τη μητέρα του, Εκάβη. Η Εκάβη εκδικήθηκε τη δολοφονία του παιδιού της σκοτώνοντας τα παιδιά του Πολυμήστορα και τυφλώνοντας τον ίδιο.

## Παραπομπές


## Εξωτερικοί σύνδεσμοι
* 

Κατηγορία:Ελληνική μυθολογία
Κατηγορία:Πρόσωπα της ελληνικής μυθολογίας
Κατηγορία:Τρώες
Κατηγορία:Θνητοί της ελληνικής μυθολογίας
Honda CBR1100XX

μικρογραφία|350px|Honda CBR1100XX Super Blackbird
Η  **Honda CBR1100XX Super Blackbird** είναι μία σπορ μοτοσικλέτα που παράχθηκε από την ιαπωνική βιομηχανία Honda από το 1996 έως το 2007. Κατείχε τον τίτλο της γρηγορότερης μοτοσικλέτας παραγωγής με 312 χλμ/ώρα 
[164hp(122 kW)]  έως το 1999, όταν και ξεπεράστηκε από την Suzuki Hayabusa, η οποία έφτανε τα 314 χλμ/ώρα.

## Παραπομπές


Κατηγορία:Μοντέλα μοτοσικλετών Honda
Δουκάτο της Φιλιππούπολης

Το **Δουκάτο της Φιλιππούπολης** (1204-1230) ήταν ένα από τα Σταυροφορικά κράτη που δημιουργήθηκαν στα εδάφη της Βυζαντινής Αυτοκρατορίας κατά την Δ΄ Σταυροφορία. Καταλάμβανε εδάφη της σημερινής νότιας Βουλγαρίας με έδρα την πόλη της Φιλιππούπολης.

Η περιοχή παραχωρήθηκε από τον τον Βαλδουίνο Α΄ το 1204 στον Γάλλο ιππότη Ρενιέ του Τρι (γαλλικά: Renie de Tri) που ανακηρύχθηκε δούκας. Ο Ρενιέ με 120 ιππότες κατέλαβε τη Φιλιππούπολη και τα κοντινά φρούρια, έπειτα μοίρασε το δουκάτο σε βαρονίες, κτίζοντας νέα κάστρα για τον έλεγχο της περιοχής.

Τον Απρίλιο του 1204 οι Παυλικιανοί της Φιλιππούπολης κάλεσαν τον Βούλγαρο βασιλιά για να του παραδώσουν την πόλη, μαθαίνοντας το ο Ρενιέ έκαψε τη συνοικία τους και αποσύρθηκε στο κάστρο Estanema. Το 1205 οι Βούλγαροι επιτέθηκαν στη Φιλιππούπολη, την κατέλαβαν, σκότωσαν τη φρουρά της και αιχμαλώτισαν και αποκεφάλισαν τον γιο του Ρενιέ. Ο ίδιος ο Ρενιέ είχε φύγει από την πόλη με το μεγαλύτερο τμήμα του φράγκικου στρατού για να πάρει μέρος στη μάχη της Αδριανούπολης. Στη συνέχεια οι Βούλγαροι πολιόρκησαν για 13 μήνες το κάστρο Estanema αλλά έλυσαν την πολιορκία όταν έφτασε φράγκικη βοήθεια.

Στις 31 Ιουλίου του 1208 ο Ρενιέ νίκησε τον βουλγαρικό στρατό στη Μάχη της Φιλιππούπολης. Την ίδια χρονιά ανέλαβε δούκας ο συγγενής του Γεράρδος ντε Στρομ (Gerard de Strøm). Σύμφωνα με τη συνθήκη που υπογράφηκε στις 9 Απριλίου 1229 στην Περούτζια ανάμεσα στη Λατινική Αυτοκρατορία και στον πρώην βασιλιά της Ιερουσαλήμ Ιωάννη του Μπριέν, ο τελευταίος ανέλαβε το δουκάτο της Φιλιππούπολης και έγινε δούκας της Φιλιππούπολης, αν και μετά από τη μάχη της Κλοκοτνίτσας το 1230, η επικράτειά του περνάει υπό τον έλεγχο του τσάρου και αυτοκράτορα των Βουλγάρων, Ιωάννη Ασέν Β΄.

## Δούκες της Φιλιππούπολης
* 1204-1208 Ρενιέ ντε Τρι
* 1208-1229 Γεράρδος ντε Στρομ
* 1229-1237 Ιωάννης του Μπριέν
* 1237 - ένας από τους γιους του Ιωάννη ντε Μπριέν συνεχίζει να διεκδικεί τον τίτλο του δούκα της Φιλιππουπόλης.

## Πηγές
* Setton, Kenneth M., Robert Lee Wolff, και Harry W. Hazard, επιμ. (1969). *A History of the Crusades*. Τόμ. 2: *The Later Crusades, 1189–1311*. University of Wisconsin Press, 1969. ISBN 0-299-04844-6.
* *Латински извори за българската история"*, том ІV, БАН, Σόφια, 1988.
* Костов, Димитър, *Филипополското херцогство (1204 - 1260)*, изд.Жанет 45, Пловдив, 2011, σ. 96.


Κατηγορία:Διάδοχα κράτη της Βυζαντινής Αυτοκρατορίας
BMW S1000RR

μικρογραφία|350px|BMW S1000RR στα αγωνιστικά χρώματα της εταιρείας.
Η **BMW S1000RR** είναι μια σπορ μοτοσικλέτα που κατασκευάζεται από τη γερμανική βιομηχανία BMW από το 2009 έως σήμερα.

Η BMW κατασκεύασε αρχικά 1.000 τέτοιες μοτοσικλέτες για να εξασφαλίσει έγκριση συμμετοχής στο Παγκόσμιο Πρωτάθλημα Superbike. Αργότερα, μέσα στο 2010 ξεκίνησε η ευρεία διάθεσή της στην αγορά. Φέρει στάνταρ ABS και έξτρα traction control system. Ο κινητήρας της είναι 999 κυβικών εκατοστών, η κόκκινη ζώνη στο στροφόμετρο αρχίζει στις 14.200 στροφές το λεπτό, η επιτάχυνση 0-100 χιλιόμετρα την ώρα έρχεται σε μόλις 2,6 δευτερόλεπτα και η τελική ταχύτητα είναι 320 χιλιόμετρα την ώρα.

Κατηγορία:Μοντέλα μοτοσικλετών BMW
Ύαλος ωρολογίου

[thumb|Μια ύαλος ωρολογίου που περιέχει [νιτρώδες νάτριο]]
Η **ύαλος ωρολογίου** είναι ένα γυάλινο όργανο με κοίλο πυθμένα που χρησιμοποιείται σε εργαστήρια χημείας. Ονομάζεται έτσι γιατί το σχήμα της (κοίλο από την μία πλευρά και κυρτό από την άλλη) μοιάζει με τα γυάλινα καλύμματα που χρησιμοποιούνται στα ρολόγια.

Οι ύαλοι ωρολογίου κατασκευάζονται από ανθεκτικό βοριοπυριτικό γυαλί τύπου pyrex, που δεν ραγίζει με απότομες αλλαγές της θερμοκρασίας και δεν διαβρώνεται εύκολα από χημικά αντιδραστήρια. Υπάρχουν σε διάφορες διαμέτρους και χρησιμοποιούνται κυρίως για την παραλαβή, μεταφορά και ζύγιση μικρών ποσοτήτων στερεών, καθώς και για την εξάτμιση μικρών ποσοτήτων υγρών διαλυμάτων. Μια άλλη χρήση είναι η προσωρινή κάλυψη δοχείων, όπως ογκομετρικοί κύλινδροι, ποτήρια ζέσεως και τρυβλία, ώστε να προστατευθούν τα περιεχόμενά τους από την εισαγωγή σκόνης και άλλων στερεών σωματιδίων.

## Πηγές
* Σ. Παπαστεφάνου, Μ. Λάλια-Kαντούρη, Λ. Τζαβέλλας, Χ. Χατζηκώστας, *Εργαστηριακές Aσκήσεις Γενικής & Aνόργανης Xημείας*, Εκδόσεις ΖΗΤΗ, Θεσσαλονίκη, 2001.

Κατηγορία:Όργανα εργαστηρίου χημείας
Λαφιάτης

Ο **Λαφιάτης** ή **Λαφίτης** είναι μη-δηλητηριώδες φίδι της οικογένειας των Καινοφιίδων. Ο Λαφιάτης είναι το μεγαλύτερο είδος φιδιού που συναντάται στην Ελλάδα. 

## Γεωγραφική κατανομή
Ο Λαφιάτης ζει στην νότια Ευρώπη, κυρίως στην Ιταλία και στα Βαλκάνια από την Κροατία μέχρι την Ελλάδα. 

## Εμφάνιση
Έχει μήκος γύρω στα 150 εκατοστά, σπανίως όμως μπορεί να φτάσει και να ξεπεράσει τα 200 εκατοστά. Τα ενήλικα έχουν ένα κιτρινωπό καφέ ή μαύρο χρώμα και τέσσερις μαύρες γραμμές που ξεκινούν από τον λαιμό του και φτάνουν μέχρι την ουρά. Τα ανήλικα άτομα έχουν διαφορετικό χρωματισμό και είναι γκρίζα-ασημί με καφέ ή μαύρες κηλίδες κατά μήκος της ράχης.

Κυνηγά κυρίως στο έδαφος αλλά σκαρφαλώνει συχνά σε δέντρα και θάμνους. Κολυμπά επιδέξια. Τρέφεται με μικρά θηλαστικά όπως αρουραίους και άλλα τρωκτικά, μικρά κουνέλια, πτηνά, σαύρες, αμφίβια, και αβγά.  Ζευγαρώνει την άνοιξη και τα θηλυκά γεννούν 3-18 αυγά. Δεν είναι καθόλου επιθετικό φίδι, ακίνδυνο για τον άνθρωπο, όμως μπορεί να δαγκώνει αν αρπαχτεί. 

Αρχείο:Λαφιάτης-αρουραίος.jpg

## Παραπομπές


## Εξωτερικοί σύνδεσμοι
* http://www.herpetofauna.gr/elaphe-quatuorlineata

Κατηγορία:Καινοφιίδαι
Κατηγορία:Ερπετά της Ελλάδας
Κατηγορία:Ερπετά της Ευρώπης
Μαλτάση

thumb|Κρυσταλλογραφική δομή της ανθρώπινης μαλτάσης.
Η **μαλτάση** είναι ένα ένζυμο το οποίο διασπά τον δισακχαρίτη μαλτόζη σε δύο μόρια γλυκόζης. Από λειτουργικής άποψης ανήκει στις *α-γλυκοσιδάσες*, μια οικογένεια ενζύμων που υδρολύουν τον α(1→4) γλυκοζιτικό δεσμό ολιγοσακχαριτών και πολυσακχαριτών απελευθερώνοντας α-D-γλυκόζη. Η ονομασία «μαλτάση» αναφέρεται συγκεκριμένα σε ένα είδος α-γλυκοσιδάσης που επιδρά αποκλειστικά σε μαλτόζη και όχι σε μεγαλύτερα σάκχαρα.

:440px|Υδρόλυση της α-μαλτόζης σε δύο μόρια α-γλυκόζης από το ένζυμο μαλτάση

Μαλτάσες απαντώνται τόσο σε ζωικούς όσο και σε φυτικούς οργανισμούς. Στα φυτά η μαλτάση συμμετέχει σε διεργασίες ωρίμανσης των καρπών, αυξάνοντας την περιεκτικότητα σε γλυκόζη κατά τα τελικά στάδια της ωρίμανσης. Στον άνθρωπο η μαλτάση (αναφερόμενη συνήθως ως **μαλτάση-γλυκοαμυλάση** ή **MGAM**) εκκρίνεται από το λεπτό έντερο και είναι βασικός παράγοντας για την τελική διατροφική αξιοποίηση του αμύλου. 

## Πηγές
* L. Stryer, *Βιοχημεία*, Πανεπιστημιακές Εκδόσεις Κρήτης, 1997.
* L. Sim, R. Quezada-Calvillo, E. E. Sterchi, B. L. Nichols, D. R. Rose, *Human intestinal maltase-glucoamylase: crystal structure of the N-terminal catalytic subunit and basis of inhibition and substrate specificity*,  J. Mol. Biol. 2008, **375**, 782-792.

Κατηγορία:Ένζυμα
Εθνική Ένωση Επαγγελματικού Ποδοσφαίρου (Ισπανία)

Η **Εθνική Ένωση Επαγγελματικού Ποδοσφαίρου** (iσπανικά: *Liga Nacional de Fútbol Profesional*, LFP, La Liga) αποτελεί εθνική αθλητική ένωση η οποία είναι υπεύθυνη για τη διεξαγωγή των δύο επαγγελματικών πρωταθλημάτων ποδοσφαίρου στην Ισπανία, της Λα Λίγα και της Σεγούντα Ντιβισιόν. Η οργάνωση ιδρύθηκε το 1984.

## Διοργανώσεις
Οι 42 σύλλογοι μέλη της LFP χωρίζονται σε δύο κατηγορίες: την Πριμέρα Ντιβιζιόν (20 σωματεία) και την Σεγούντα Ντιβιζιόν (22 σωματεία). Σε κάθε δεδομένη περίοδο ένας σύλλογος παίζει με καθένα από τους υπόλοιπους δύο φορές, μια εντός και μια εκτός έδρας. Αυτό συμβαίνει συνολικά σε 38 παιχνίδια που παίζονται σε κάθε σεζόν στην Πριμέρα και σε 42 στην Σεγούντα Ντιβιζιόν.

Οι σύλλογοι κερδίζουν τρεις βαθμούς για τη νίκη, ένα για την ισοπαλία, και κανένα για μια ήττα. Στο τέλος της κάθε περιόδου, ο σύλλογος με τους περισσότερους πόντους στην Λα Λίγα στέφεται πρωταθλητής. Αν οι πόντοι είναι ίσοι, ακολουθεί αγώνας διαβάθμισης ώστε να καθοριστεί ο νικητής. Αν εξακολουθούν να είναι ίσοι, τότε λαμβάνεται υπόψιν η διαφορά τερμάτων και εν συνεχεία τα τέρματα που έχει πετύχει η κάθε ομάδα. Όσο για τη Σεγούντα Ντιβισιόν, οι τρεις πρώτοι σύλλογοι κερδίζουν την άνοδο στη Λα Λίγα, οι οποίοι και αντικαθιστούν τις τρεις τελεφταίες ομάδες της Λα Λίγα, οι οποίες υποβιβάζονται στη Σεγούντα Ντιβισιόν. Επίσης, τέσσερις ομάδες υποβιβάζονται στη Σεγούντα Ντιβισιόν Β, ενώ τέσσερις ομάδες από τη Σεγούντα Ντιβισιόν Β κερδίζουν την άνοδο στη Σεγούντα Ντιβισιόν.

## Τηλεοπτικά δικαιώματα
Η LFP διαχειρίζεται ότι έχει σχέση με τα τηλεοπτικά δικαιώματα των πρωταθλημάτων των συλλόγων που την απαρτίζουν. Η LFP διατηρεί ρητά το δικαίωμα να αναλάβει νομική δράση με την αξίωση για τις όποιες σοβαρές ζημίες, καθώς και κάθε οικονομική, αθλητική, κοινωνική ή οποιαδήποτε άλλη επίπτωση μπορεί να προκύψει από την απόφαση της Βασιλικής Ισπανικής Ομοσπονδίας Ποδοσφαίρου (RFEF).

## Χορηγία
Στις 22 Νοεμβρίου του 2013, η Huawei έγινε παγκόσμιος συνεργάτης της LFP.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδόσφαιρο στην Ισπανία
Κατηγορία:Πρωταθλήματα ποδοσφαίρου στην Ισπανία
Οι φιλόσοφοι του οικονομικού κόσμου

Οι «**Φιλόσοφοι του οικονομικού κόσμου**» είναι ένα βιβλίο του Αμερικανού οικονομολόγου και συγγραφέα Ρόμπερτ Χεϊλμπρόνερ (Robert L. Heilbroner) (1919-2005) που επανεκδόθηκε από το 1953 -1999 επτά φορές. 

Μέσα στο άνυδρο λόγο των οικονομικών, της κοινοτοπίας των οικονομικών όρων και του χαοτικού κόσμου των οικονομολόγων, το βιβλίο του Ρόμπερτ Χεϊλμπρνόνερ αναγνωρίστηκε ως κατεξοχήν ενδιαφέρον. Γραμμένο με λογοτεχνική δεινότητα φωτίζει ακόμα και τον απλό αναγνώστη πάνω στις οικονομικές ιδέες που μας επηρεάζουν.
## Διάρθρωση
Το βιβλίο των 470 περίπου σελίδων, χωρίζεται σε ένδεκα ενότητες μαζί με την εισαγωγή του έργου, αρχίζει από τη οικονομική επανάσταση, τον υπέροχο κόσμο του Άνταμ Σμιθ και τα άσχημα προαισθήματα του Τόμας Μάλθους και του Ντέηβιντ Ρικάρντο με ενδιάμεσες αναφορές στα όνειρα των ουτοπικών σοσιαλιστών, το αμείλικτο σύστημα του Καρλ Μαρξ και τον βικτοριανό κόσμο και υπόκοσμο των οικονομικών για να καταλήξει στις αιρετικές απόψεις του  Τζων Κέυνς και τις αντιφάσεις του Γιόζεφ Σουμπέτερ με πλήθος βιβλιογραφικών αναφορών και περιστατικών.

## Παραπομπές

## Πηγές
*Robert Heilbroner, *[https://kritiki.gr/product/oi-filosofoi-tou-oikonomikou-kosmou/ Οι φιλόσοφοι του οικονομικού κόσμου]*, εκδόσεις ΚΡΙΤΙΚΗ, 2001 ISBN 960-218-190-7

## Εξωτερικοί σύνδεσμοι
*σύνοψη αγγλικής έκδοσης
* Ρόμπερτ Χειλμπρόνερ

Κατηγορία:Βιβλία οικονομικών
Κατηγορία:Ιστορία της οικονομίας
Κατάλογος των ψυχικών ικανοτήτων

Αυτός είναι ένας **κατάλογος των ψυχικών ικανοτήτων** που έχουν αποδοθεί στους ανθρώπους του πραγματικού κόσμου. Ευτές είναι επίσης γνωστές ως υπεραισθητική αντίληψη ή *έκτη αίσθηση*. Σε αυτόν τον κατάλογο δεν υποδηλώνεται επιστημονική αναγνώριση της ύπαρξης μίας ικανότητας. Δεν συμπεριλαμβάνονται υπεράνθρωπες ικανότητες από μύθους.
***Μεταφορά** - Υλοποίηση, εξαφάνιση, ή τηλεμεταφορά ενός αντικειμένου.
***Διάβασμα αύρας** - Αντίληψη των ενεργειακών πεδίων γύρω από ανθρώπους, τόπους και πράγματα.
***[[Αυτόματη γραφή]]** - Γραφή παραγόμενη χωρίς συνειδητή σκέψη.
***[[Αστρική προβολή]]** ή **ψυχική προβολή** - Μία εξωσωματική εμπειρία στην οποία ένα "αστρικό σώμα" χωρίζεται από το φυσικό σώμα.
***Διμερής τοποθεσία** ή **πολλαπλές τοποθεσίες** - Το να είσαι σε πολλά σημεία την ίδια στιγμή.
***Διακοή** -  λήψη μηνυμάτων σε μορφή σκέψης από άλλη συχνότητα ή σφαίρα. Θεωρείται μορφή διοχέτευσης.
***[[Διόραση]]**, **δεύτερη ματιά** - Αντίληψη πέρα από τις γνωστές ανθρώπινες αισθήσεις.
***Προειδοποίηση θανάτου** - Ένα όραμα ενός ζωντανού ατόμου πριν από τον θάνατό του.
***Μαντεία** - Απόκτηση διορατικότητας σε μια κατάσταση μέσω ενός τελετουργικού.
***Ραβδοσκοπία** - Ικανότητα εντοπισμού αντικειμένων.
***Ενεργειακή ιατρική** - Θεραπεία διοχετεύοντας μιας μορφής ενέργειας.
***Επούλωση πίστεως** - Διάγνωση και θεραπεία νόσου με θρησκευτική κατάνυξη.
***Διαμεσότητα** ή **διοχέτευση** – Επικοινωνία με τα πνεύματα.
***[[Προαίσθηση]]**, **προμήνυμα** και **προγνωστικά όνειρα** - Αντίληψη γεγονότων πριν αυτά συμβούν.
***Ψυχική επέμβαση** - Απομάκρυνση των προσβεβλημένων ιστών του σώματος μέσω μιας τομής που θεραπεύει αμέσως μετά.
***Ψυχοκίνηση** ή **τηλεκίνηση** - Χειραγώγηση της ύλης ή ενέργειας από τη δύναμη του νου.
***Ψυχομετρία** ή **ψυχοσκοπία** - Απόκτηση πληροφοριών σχετικά με ένα πρόσωπο ή αντικείμενο.
***Πυροκίνηση** - Χειραγώγηση της φωτιάς.
***Απομακρυσμένη προβολή** - Συγκέντρωση πληροφοριών από απόσταση.
***Ρετρονόηση** - Αντίληψη των γεγονότων του παρελθόντος.
***Κρυσταλλοσκοπία** - Χρήση ενός αντικειμένου για να δεις γεγονότα από απόσταση ή στο μέλλον.
***[[Τηλεπάθεια]]** - Μεταφορά σκέψεων ή συναισθημάτων.
***Μετεμβολιασμός** - Σωματικές αιώρηση ή πέταγμα.

## Παραπομπές



Κατηγορία:Παραψυχολογία
Λεωφόρος Μεσογείων

Η **λεωφόρος Μεσογείων** είναι κύριος οδικός άξονας της Αθήνας, που συνδέει το κέντρο της πρωτεύουσας με τα Μεσόγεια. Η ιστορία της αρχίζει από τους αρχαίους χρόνους, οπότε εξυπηρετούσε τη συγκοινωνία των ίδιων περιοχών. Αρχαία πλακόστρωτα τμήματά της έχουν έρθει πρόσφατα στο φως, καταδεικνύοντας τη σπουδαιότητά της ανά τους αιώνες. Έχει μήκος περίπου 8 χιλιομέτρων και είναι μέρος της Εθνικής Οδού 54. 

Από τα μέσα του 20ού αιώνα, οπότε και οριστικοποιήθηκε το μήκος της, η λεωφόρος Μεσογείων αποτέλεσε εργαλείο ανάπτυξης των γύρω περιοχών. Η χάραξή της αποτελεί φυσικό όριο μεταξύ αρκετών δήμων της Αττικής, όπως Χαλάνδρι, Νέο Ψυχικό, Παπάγου, Χολαργός, Αγία Παρασκευή κλπ, ενώ εντάσσεται στα όρια του μεγάλου Δακτυλίου.

Κατά μήκος της συναντά κανείς μερικά από τα περισσότερο αναγνωρίσιμα κτίρια της Αθήνας, όπως το «Ραδιομέγαρο» της ΕΡΤ, το συγκρότημα του υπουργείου Εθνικής Άμυνας («στρατόπεδο Παπάγου»), το υπουργείο Μεταφορών, τον Πύργο των Αθηνών (το ψηλότερο κτίριο στην Ελλάδα), το Εθνικό Νομισματοκοπείο, αλλά και πλήθος νοσοκομείων, όπως «Ερρίκος Ντυνάν», «Γ. Γεννηματάς», «Σωτηρία», «Ερυθρός Σταυρός» κλπ. 

Η λεωφόρος Μεσογείων εξυπηρετείται από πλήθος μέσων μαζικής μεταφοράς, με πιο αξιοσημείωτο την Γραμμή 3 του μετρό, η οποία διαθέτει τέσσερις σταθμούς επί της λεωφόρου. Με τρεις λωρίδες κυκλοφορίας ανά κατεύθυνση, εξυπηρετεί πάνω από 100.000 οχήματα καθημερινά, ενώ συνδέεται με πολλούς κεντρικούς άξονες, όπως τις οδούς Βασιλίσσης Σοφίας, Φειδιπίδου, Κατεχάκη, Αγίας Παρασκευής και Κλεισθένους, σημείο όπου η προέκτασή της αποτελεί τη λεωφόρο Μαραθώνος.

## Αρίθμηση οικιών στη Λεωφόρο Μεσογείων
Μέχρι και την Πρωτοχρονιά του 1981 η αρίθμηση των οικιών στη Λεωφ. Μεσογείων δεν ήταν ενιαία. Σταματούσε στο σημείο που είναι το Γεν. Κρατικό Νοσοκομείο και ξεκινούσε και πάλι απ' την αρχή. Τότε όμως τα Δημοτικά Συμβούλια των Δήμων Αθηναίων, Παπάγου, Χολαργού, Νέου Ψυχικού, Χαλανδρίου και Αγίας Παρασκευής αποφάσισαν ομόφωνα να γίνει ενιαία η αρίθμηση.

## Παραπομπές


Μεσογείων
Μεσογείων
Μεσογείων
Τόμας Άντριους

Ο **Τόμας Άντριους** (7 Φεβρουαρίου 1873 – 15 Απριλίου 1912) ήταν Ιρλανδός επιχειρηματίας και ναυπηγός. Διευθύνων σύμβουλος και επικεφαλής της συντακτικής τμήματος για την ναυπηγική εταιρεία Harland και Wolff στο Μπέλφαστ της Ιρλανδίας. Ο Άντριους ήταν ο ναυπηγός των σχεδίων για το υπερωκεάνιο *[[Τιτανικός]]*. Ταξίδευε επί του σκάφους κατά τη διάρκεια του παρθενικού του ταξιδιού, όταν χτύπησε ένα παγόβουνο στις 14 Απριλίου 1912, και ήταν ένας από τους 1.507 ανθρώπους που έχασαν τη ζωή τους στην τραγωδία. Προτίμησε να «φύγει» μαζί με το πλοίο του. Τελευταία φορά τον είδανε να ελέγχει τις καμπίνες, και τέλος μπροστά σε ένα τζάκι κοιτάζοντας την ώρα. Λένε πως είχε βγάλει τo σωσίβιο του και το άφησε σε μια καρέκλα όταν όμως είδε μια γυναίκα να πηγαίνει στην καμπίνα της για να πάρει ένα της έδωσε το δικό του. Το σώμα του δεν βρέθηκε ποτέ. Είχε μία κόρη την Μαρία που ήταν 2 ετών. Πολλοί αναρωτήθηκαν γιατί δεν προσπάθησε να σωθεί ενώ είχε οικογένεια.

## Παραπομπές


Κατηγορία:Ιρλανδοί μηχανικοί
Κατηγορία:Τιτανικός
OK Go

Οι **OK Go** είναι αμερικάνικο συγκρότημα της εναλλακτικής ροκ από το Σικάγο του Ιλινόι και διατηρούν την βάση τους στο Λος Άντζελες της Καλιφόρνιας. Το συγκρότημα αποτελείται από τους Ντέιμιαν Κούλας (φωνητικά, κιθάρα), Τιμ Νόρντουϊντ (μπάσο, φωνητικά), Νταν Κονόπκα (ντραμς, κρουστά) και Άντι Ρος (κιθάρα, πλήκτρα και φωνητικά). Ο τελευταίος αντικατέστησε τον Άντι Ντάνκαν, ο οποίος αποχώρησε από το συγκρότημα το 2005. Το συγκρότημα είναι γνωστό για τα περίτεχνα και ιδιόμορφα μουσικά βίντεο κλιπ.

Τα αρχικά μέλη του συγκροτήματος κυκλοφόρησαν δύο δίσκους από τον σχηματισμό τους το 1998 πριν την αποχώρηση του Άντι Ντάνκαν από αυτόν. Το μουσικό βίντεο κλιπ για το τραγούδι *[[Here It Goes Again]]* κέρδισε Βραβείο Γκράμι στην κατηγορία του Καλύτερου Μουσικού Βίντεο Μικρής Διάρκειας το 2007.

Τρία βίντεοκλιπ τους ήταν στην υπηρεσία Nintendo Video του Nintendo 3DS για περιορισμένο χρονικό διάστημα τον Ιούλιο του 2011
## Δισκογραφία

Κατηγορία:Βραβευμένοι με Grammy
Κατηγορία:Αμερικανικά indie rock συγκροτήματα
Κατηγορία:Μουσικά συγκροτήματα από το Σικάγο
Νικόλαος Βασαρμίδης

Ο **Νικόλαος Βασαρμίδης** (Ορεινό Λασιθίου 1866 - Μπραμιανά, Ιεράπετρα, 4 Ιανουαρίου 1957) ήταν Κρητικός στρατιωτικός, οπλαρχηγός και αγωνιστής κατά των Τούρκων.

## Βιογραφία

### Πρώτα χρόνια
Γεννήθηκε το1866 στο Ορεινό Λασιθίου, από αρχοντική οικογένεια, πατέρας του ήταν ο Μάρκος Βασαρμίδης και μητέρα του ήταν η Καλλιόπη Πλεξουσάκη, η οποία τον έκρυβε από μωρό σε μια ρίζα ελιάς, εξαιτίας του φόβου των Τούρκων. Είχε επιβλητικό παράστημα (ήταν ψηλός 2,02 μ). αρκετά γυμνασμένος, ευγενικός, φιλότιμος, με καλούς τρόπους και ευειδής.

### Αγωνιστική δράση
Το 1883 ο Βασαρμίδης σκότωσε τον περιβόητο Τούρκο τρομοκράτη, Πίτα Βότυρο στη γέφυρα του Αλμυρού. Μετά το γεγονός αυτό, κρυβόταν και πήγαινε στην Ιεράπετρα μόνο τα βράδια. Αξιοσημείωτο είναι πως μια βραδιά, καλεσμένος σε γλέντι σε γνωστό καφενείο της περιοχής, έσφαξε πενήντα Τούρκους μόνος. Στη Ρουκάκα συγκρότησε ένοπλη ομάδα, σε συνεργασία με έναν ιερέα και συνέλαβε έναν Τούρκο ταχυδρόμο, κατά την αποτυχημένη απόπειρα δολοφονίας του ιερέα. Ο Τούρκος έφερε μια σιδερένια ράβδο και στο εσωτερικό της βρέθηκαν κρυμμένα έγγραφα, που αποκάλυψαν το σχέδιο για την πυρπόληση και τη σφαγή σε 12 χωριά της Σητείας και εν συνεχεία της Ιεράπετρας. Μετά την εισβολή στο φρούριο της Ιεράπετρας πιάστηκε και ξυλοκοπήθηκε άγρια, ωστόσο κατάφερε να απελευθερωθεί και να συνεργαστεί με τους οπλαρχηγούς Λακέρδα, Κοκκίνη και Μπαριτάκη. Ο Κοκκίνης σκοτώθηκε από ιταλικό βομβαρδιστικό και μάλιστα μπροστά στα μάτια του Βασαρμίδη, στη Βιγλιά. 

### Γάμος
Ο Βασαρμίδης παντρεύτηκε τη Μαριγώ Κατροτζανάκη και απέκτησε 2 παιδιά. Από δεύτερο γάμο με τη Μαρίνα Φαρσάρη είχε άλλα επτά παιδιά. Είχε και ένα θετό γιο τον οποίο έχει υιοθετήσει επίσημα. 

### Τιμές και θάνατος
Του χορηγήθηκε στρατιωτική σύνταξη μετά την απελευθέρωση και τιμήθηκε επίσης με δίπλωμα και με την ανακήρυξη σε οπλαρχηγό. Ο Βασαρμίδης πέθανε σε ηλικία 91 ετών και κηδεύτηκε στην Ιεράπετρα με στρατιωτικές τιμές και δημοσία δαπάνη. Το όνομά του δόθηκε σε δρόμο της Ιεράπετρας.   

## Πηγές
*Νικόλαος Γ. Τζώρτζης, *Τα Οδωνυμικά της Ιεράπετρας*, έκδοση β΄, Δήμος Ιεράπετρας, 2002.
*
*

Κατηγορία:Έλληνες στρατιωτικοί
Κατηγορία:Κρητικοί οπλαρχηγοί
2760 Κάτσα

Ο **Κάτσα (Kacha)** είναι ένας αστεροειδής που κινείται τον περισσότερο χρόνο έξω από τα εξωτερικά (προς τον Δία) όρια της Κύριας Ζώνης Αστεροειδών, και έχει απόλυτο μέγεθος (όπως ορίζεται για το Ηλιακό Σύστημα) 10,04. Ανακαλύφθηκε το 1980 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του από την ομώνυμη κωμόπολη του δήμου Σεβαστούπολης, όπου υπήρχε κέντρο εκπαιδεύσεως αστροναυτών.

## Φυσικά χαρακτηριστικά
Η μέση διάμετρος του Κάτσα εκτιμάται σε 57,9 ± 5,0 χιλιόμετρα. Ο φασματικός τύπος του είναι **X** (κατά Tholen), ενώ το γεωμετρικό άλβεδό του είναι 0,0508 ± 0,010. Ο Κάτσα περιστρέφεται γύρω από τον εαυτό του μία φορά κάθε 13 ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κατσα
2763 Τζηνς

μικρογραφία|Η τροχιά του αστεροειδούς 2763 Τζηνς
Ο **Τζηνς (Jeans)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού αστρονόμου και φυσικού Τζέιμς Τζηνς.

## Φυσικά χαρακτηριστικά
Ο φασματικός τύπος του Τζηνς είναι **V**. Ο Τζηνς περιστρέφεται γύρω από τον εαυτό του μία φορά κάθε 7 ώρες και 48 λεπτά (Owings 2013, Stephens 2013).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τζηνς
Ότογιολ 5

thumb|220px|Το σήμα του αυτοκινητοδρόμου 5
thumb|Ο χάρτης του αυτοκινητοδρόμου 5
Ο **Ότογιολ 5** ή **Αυτοκινητόδρομος 5** στα ελληνικά ή **Περιφερειακή οδός Προύσας** είναι ένας αυτοκινητόδρομος στην Τουρκία. Ξεκινάει από την Προύσα και λειτουργεί ως **περιφερειακή οδός** της πόλης. Έχει μήκος 110 χιλιόμετρα, ενώ στο όλο μήκος του διαθέτει 6 λωρίδες κυκλοφορίας (τρεις ανά κατεύθυνση). Μόλις ολοκληρωθεί ο αυτοκινητόδρομος θα συνδέει την Προύσα με την Σμύρνη μέσω του Μπαλικεσίρ και της Μανίσας (Μαγνησίας). Επίσης είναι μέρος της Ευρωπαϊκής Οδού 90.

05
Ζαν-Κλωντ Πεκέρ

Ο  **Ζαν-Κλωντ Πεκέρ** (*Jean-Claude Pecker*, 10 Μαΐου 1923) είναι Γάλλος αστροφυσικός, ομότιμος καθηγητής του Collège de France και μέλος της γαλλικής Ακαδημίας Επιστημών. Διετέλεσε διευθυντής του Αστεροσκοπείου της Νίκαιας και Γενικός Γραμματέας της Διεθνούς Αστρονομικής Ενώσεως.

## Παραπομπές


## Εξωτερικοί σύνδεσμοι
* Άρθρα του Ζαν-Κλωντ Πεκέρ από το περιοδικό "Ουτοπία"

Κατηγορία:Γάλλοι αστρονόμοι
Κατηγορία:Αστρονόμοι του 20ού αιώνα